कालांतर में खाटू श्यामजी की भूमि से बाबा का शीश निकला और यहां भव्य मंदिर बनाकर विराजमान किया गया। आज यहां हर रोज अनेक श्रद्धालु बाबा के दरबार में शीश नवाने आते हैं। फाल्गुन माह में शुक्ल पक्ष की एकादशी को ​बहुत भीड़ होती है। उस दौरान लाखों लोग बाबा श्याम के दरबार में दर्शन के लिए आते हैं। द्वादशी को खीर और चूरमे का भोग अर्पित किया जाता है। दुनियाभर में लाखों श्यामभक्त हैं, जिनके पास बाबा के चमत्कारों की कोई कहानी जरूर है।